text: Strikkefestival giver lang ventetid på færgen fra Fanø
  23 september 2018 kl. 11.21
  Strikkefestivalen på Fanø slukker og lukker søndag eftermiddag for i år. Det giver pres på færgen fra Fanø.
  En ved starten fredag stormomsust strikkefestival synger søndag eftermiddag på sidste vers - og det betyder, at flere tusinde gæster skal hjem fra Fanø. 
  Det har siden søndag middag givet ventetid på op til to og halvtime for biler, der skal fra øen. Hen under aften er ventetiden faldet til en time, fremgår det på Fanø Færgens trafikinformation 
  Søndag er sidste dag af den fire dage lange strikkefestival, hvor op mod 10.000 gæster har gæstet øen for at deltage i workshops, strikke og se på strikkegarner.
  
  